  Майя Бывальцева 2019-тӥ арын толсуре Сӧсыръёс понна творчествоя арлы быдэ радъяськись элькун ӵошатсконъёс (шудонъёс) ортчозы. Со сярысь Калык творчествоя элькун юртлэн «ВКонтакте» мерлыко вотэсысь огиназ ивортэмын. Ӵошатсконъёс – со сӧсыръёс понна лулчеберет но искусство удысын творчествоя нимысьтыз вожвылъяськонъёс, сӧсыр муртъёслэсь улонлэн пӧртэм ӧръёсаз пыриськыны эрикрадъёссэс быдэстон, соослэсь быгатонлыкъёссэс шараян но азинтон Калык творчествоя элькун юртВожвылъяськонъёсы ляб адӟись яке адӟисьтэм, ляб кылӥсь яке кылӥсьтэм муртъёс, йырвизь висёнъёслэсь курадӟисьёс, суй-пыдзыя сӧсыр луисьёс пыриськыны быгато. Арлыдъя ньыль группаос чакламын: 4-7 арес, 8-13 арес, 14-18 арес, 19 арес но солэсь трос. Нырысетӥ люкетэз куарусёнэ ортчоз. Муниципал кылдытэтъёсысь лулчеберетъя юртъёсын быръёнъёс туръёс радъяськозы Пыриськисьёсты тямыс ӧръёсъя быръёзы: кырӟан (академ, эстрада, калык кырӟан); крезьгуро арбериосын шудон; театр искусство; чеберлыко кыл (художественное слово); эктон; аудиовизуальной искусство; «киосын кырӟан» (жестовая песня); суредан. Коньывуонэ кыкетӥ люкетэз луоз – элькун видеотур. Куинетӥез, йылпумъян люкетэз, Ижкарын 1-3 толсуре ортчоз. Отчы видеотурын вормисьёс пыриськозы. 3-тӥ толсуре Ӵошатсконъёсын вормисьёслэн гала-концертсы луоз Вожвылъяськонъёсы пыриськыны быгато нимаз адямиос, озьы ик коллективъёс, кытын 50 процентлэсь уноез ёзчиосыз - сӧсыръёс.  Куриськонъёсты, озьы ик ужъёслэсь туспуктэмъёссэс, возьматонъёсын видео- но аудиофайлъёсты rdnt-nt@mail.ru электрон адресъя келяно.    Тодэ вайытом, 2018-тӥ арын шуркынмонэ Удмуртиын Кыкетӥ калыккуспо Парадельфи шудонъёс ортчизы. 21 кунъёсысь пыриськисьёс 300-лэсь трос произведениосты быдэстӥзы, музейёсын но адӟытонъёсъя центръёсын 500-лэсь трос суредъёсты но чеберлыко киужъёсты возьматӥзы.   Тегъёс: Лулчеберет Ижкар Удмуртия искусство вожвылъяськон сӧсыръёс  